LidanRubinov/Halacha-QA huggingface dataset:
שאלה: נסיעה לפני תפילה: אני חייל ומשרת במרחק של כחצי שעת נסיעה בתחבורה ציבורית (לא כולל זמן המתנה) מהבסיס ועלי להתייצב בבסיס בשעה 8:30 אחרי תפילה וארוחת בוקר. מי שלא הספיק לאכול לפני, רשאי לאכול ארוחה קצרה לאחר מסדר הבוקר. יש לי כמה אפשרויות: או לקום מוקדם לנסוע לבסיס ושם להתפלל שחרית ואח"כ לאכול ארוחת בוקר או לקום באותה שעה להתפלל ליד הבית ואז אם ארצה לאכול ארוחת בוקר כמו שצריך אצטרך לצאת ב אשרי כדי להספיק את האוטובוס (דבר שבשני וחמישי לא מתאפשר בכלל) או שעלי לוותר על ארוחת הבוקר או שעלי לקום מוקדם מאוד ולהתפלל, דבר שתהיה לו השפעה קשה על התפקוד שלי במהלך היום, ורק אחר כך לנסוע לבסיס לארוחת בוקר. אגב, האופציה האחרונה אפשרית רק בימים אלו שבהם הנץ מוקדם. כאשר הנץ יתאחר התפילה שמתחילה בחמש ועשרים תתחיל לעיתים אפילו לפני זמן משיכיר.
תשובה: אם בבית הכנסת בבסיס מתקיים מניין לתפילת שחרית, אין כל מניעה שתיסע לבסיס על מנת להתפלל שם. אין זה כיוצא לדרך לפני התפילה, שההלכה אוסרת (שולחן ערוך אורח חיים, פט, ג) משום שכאן אתה הולך אל בית הכנסת הקבוע שלך. אגב, לפעמים נדמה שקימה מוקדבת 'תהרוס' את היום, אך הניסיון מעיד שאחר פעמים לא רבות שתקום מוקדם, הדבר לא רק שלא יפריע, אלא אף יתרום למידת הזריזות. וראה את תחילת דברי השולחן ערוך (אורח חיים, סימן א סעיף א) שמדריך להתגבר כארי ולקום קודם עלות השחר. ה' יברך אותך. הרב מנחם פרל
שאלה: אמירת אשת חיל ע"י רווק: האם גם בחור רווק צריך לומר אשת חיל? האם נשוי צריך להתכוון על אשתו או שהכוונה בכלל על השכינה?
תשובה: מצד הפשט זוהי ברכת 'יישר כח' לאישה שהכינה את השבת. אין בעיה שרווק יאמר את זה, הוא יכול גם להתכוון על אישתו לעתיד. ח הסבירו שפרשה זו מדברת בדברים עמוקים.
שאלה: תפילין ותפילה לאדם מובגר: אבי שיחי אדם מבוגר, לוקה בדימנסיה בלבול, כמו כן הוא זקוק לטיטולים. מבחינת צלילות הדעת הוא מתקשר ומודע לסביבה אבל לא מאה אחוז לא ברור עד כמה הבלבול. מבחינת גוף נקי- אפשר לומר כמעט בודאות שברוב בזמן אין גופו נקי המצאות צואה בפי הטבעת. א. לענין תפילין-האם להשתדל לנסות להניח לו תפילין מצד חומרת הענין של קרקפתא דלא מנח תפילין או במצבו פטור הוא ואף אסור בהנחת תפילין? ב. לענין תפילה ואמירת דבר שבקדושה- כנ"ל.
תשובה: לעניין תפילין, להניח לו לאחר שמנקים אותו. לענין דברים שבקדושה, אין להתאמץ שיאמר. אם אומר לא למנוע ממנו. רפואה שלמה.
שאלה: הרהורי עבירה קשים מעבירה: כאשר אני מהרהר בלב שלי על עבירה, שאני רוצה לעשות, ואני מתגבר על היצר שלי ולא עושה את העבירה, האם זה נחשב שיש לי עבירה יותר חמורה, לפי זה שאומרים ש"הרהורי עבירה קשים מעבירה"?
תשובה: כוונת חכמנו ש"הרהורי עבירה קשים מעבירה" אינה מתייחסת לעונש על ההירהורים אלא על עוגמת הנפש והייסורים שהם מביאים על האדם. כמובן שאסור לאדם לגרות את עצמו ולהרהר הירורים המביאים לידי עבירה. אך אם נכשל בכך, אין זה חמור יותר ממי שנכשל בגוף העבירה. אבל יש הבדל בין העבירה להירהורי עבירה. העבירה היא מקומית, עם התחלה וסוף, ואילו הירהורי עבירה מלפפים את האדם עד אין קץ וגורמים לאדם ייסורים רבים שכן הם מגרים את הדימיון שלו וגורמים לו להסחף לעולמות שבמציאות אין שום סיכוי שיוכל להגיע אליהם. תאוותו מתגברת ואין לו שום יכולת לממשה - גם אם יפול בחטא הוא יגלה עד כמה רחוקה הנאת החטא ממה שדמיין לעצמו. הוא נשאר מתוסכל וכואב על שגם חטא וגם לא קיבל את מה שחלם עליו. תלמידי רבי ישראל בעל-שם-טוב כתבו בשמו שבמקום שמחשבתו של אדם נמצאת, שם הוא נמצא. יכול אדם לשעסוק בכל מיני עניניים - אבל המקום האמיתי שבו הוא נמצא הוא המקום והדבר עליו הוא חושב. יכול אדם ליפול בחטא - אבל במחשבתו להשאר מרוחק מן החטא מפני שהוא אינו רוצה בו. ויכול אדם לעסוק בדברים שאין בהם חטא אבל להיות שקוע בחטא במחשבתו. מוטב להתרכז במחשבות חיוביות על בנין ויצירה ולתכנן מראש כיצד לדחות מעליך את מחשבות היצר הרע.
שאלה: ביקור בבית הקברות: אבא שלי נפטר לפני 3 חודשים. האם מותר לי לבקר בבית הקברות בכל זמן או האם צריך להקפיד להגיע רק בזמנים מסוימים, האם יש הבדל בין הפשט לבין הקבלה?
תשובה: שיטת הגר"א שאין ללכת אלא כשיש צורך. נוהגים לעלות בשלושים ובשנה. אם יכול להימנע ראוי לעשות את זה. להגיד שזה חיוב לא הייתי אומר. ההדרכה הכללית לא לעשות עסק מעליה לבית עלמין.
שאלה: קניות בתשעת הימים: מזדמן לי להיות, בעקבות נסיעת עבודה, בתשעת הימים בארה"ב, יש לי יום פנוי לגמרי ביום שישי שלפני תשעה באב ורציתי לדעת האם מותר לי לערוך קניות ביום זה. לא לחדש כלום כמובן רק לקנות. אם הייתי בישראל השאלה לא היתה רלוונטית כלל אך היות שבארה"ב המוצרים זולים בהרבה וזו הזדמנות טובה - עולה כאן השאלה. מראש.
תשובה: זו בעיה. יש להימנע מקניית דברים חדשים בתשעת הימים כי זה משמח. סתם כך לעשות קניות לא ראוי. במידה ולא יקנה עכשיו יהיה לו הפסד גדול מותר, אבל סתם כך להנאה ודאי שזה אסור.
שאלה: מלאך שומר: האם יש כזה דבר מלאך השומר במיוחד בשביל אותו אדם?
תשובה: מה ששומר על האדם יותר מכל הוא מעשיו הטובים והתורה שהוא לומד. וככל שהאדם מתאמץ יותר להיות טוב וישר ומלא בתורה מסייעים לו מן השמים. אומנם מוזכר בספרים כי מי שעושה מצווה קונה לו פרקליט אחד, שהוא מלאך המעיד עליו שקיים את המצווה, אך העיקר הוא לא השמירה של המלאך אלא מה שהאדם שומר את עצמו להיות נאמן לטבעו הישר והטוב.
שאלה: סנדק בברית מילה: בקרוב אני צפויה ללדת את ילדי השני (בעזרת השם). יש לי בן בכור שסנדקו היה אבי. אביו של בעלי נפטר הרבה לפני שנולד בכורי. עכשיו לקראת לידתו של בני השני (בעזרת השם), מי צריך להיות הסנדק? אני הבנתי מאנשים מאמינים שבעלי צריך להיות הסנדק, אך בעלי אומר שזה אסור ורוצה שאחיו הקטן (בעלי הוא הבכור) יהיה הסנדק. אני אשמח מאוד לדעת מה דעת הרב.
תשובה: אין שום איסור שבעלך יהיה סנדק אדרבה טוב שאבי התינוק יהיה גם סנדק לבנו.
שאלה: לינת ארוסה בבית הארוס בשבת: ארוסתי מתארחת אצלנו בשבת, והועלתה בעיית הלינה מכיוון שנאמר לי שאסור לישון באותו בית. האם זה נכון גם אם יש אנשים נוספים בבית? יש 2 קומות (לכל קומה יש שירותים מקלחת). האם ניתן לישון באותו בית כאשר היא ישנה בקומה למעלה ואני ישן למטה (או להפך)?
תשובה: אין זו הלכה אלא מנהג, ואם אין מקום אחר ויש אנשים נוספים בבית מותר.
שאלה: תפילה לעובר בהפריה חוץ גופית: כידוע, ברפואה מתחילים לספור את שבועות ההריון מתאריך קבלת ווסת של האישה ויש פער של שבועיים לגיל האמיתי. אני עברתי הפריה חוץ גופית וברוך ה יש הריון. כדי להשוות את ספירת השבועות להריון "טבעי", בהפריה מתחילים לספור את השבועות שבועיים לפני שאיבת הביציות. בתפילת חנה יש תפילה להצלחת העובר עד 40 יום ותפילה נוספת לאחר 40 יום. אני כרגע בשבוע שישי ואיני יודעת איזו תפילה לומר. האם ללכת על פי מניין השבועות של הרופאים או להוסיף עוד שבועיים? אשמח לדעת מהי ההלכה בנידון.
תשובה: הסיבה שמוסיפים שבועיים היא כי לא יודעים מתי היתה הפרייה בדרך כלל, כיון שאצלך יודעים מתי התחיל ההריון יש להתפלל כפי ידיעתך ולא לפי הספירה של הרופאים.
שאלה: השכרת דירה לחילונים: לאחרונה ראיתי פרסום בשמו של הגרי"ש אלישיב, שפוסק שעדיף שלא להשכיר דירה לחילוני. האם יש בכך פסק הלכה מחייב עבורי או שיש כאן עניין של מחלוקת בין הציבור החרדי (שאזהר לומר ביטויים ששמעתי מרבנים שהציבור הזה די נבדל) לבין הציבור הדתי לאומי חרדי לאומי?
תשובה: אין ספק שיש בעיות בהשכרה כזאת בפרט באיזור מאוכלס דתיים אולם כל מקרה צריך להיבדק לגופו ואין כאן פסק הלכה גורף.
שאלה: שאריות לחם פרוס בסופר: האם מותר לקחת את פרוסות הלחם שנשארות במכונה של הסופר שחותכת לחם אחיד בהנחה שאני כמובן קונה לחם אחד, פורס אותו ולוקח פרוסות נוספות שנשארו מלקוחות קודמים, האם זה נחשב שהבעלים "קנו" את הפרוסות על ידי מקומם?
תשובה: בעניין מציאה בחנות כתוב במשנה בב"מ כו: "המוצא בחנות-הרי אלו שלו". עמדו הראשונים על השאלה, מדוע המציאה לא נקנית לבעל החנות שהרי חצירו של אדם קונה לו? ותירצו שהחנות לא נחשבת חצר המשתמרת לבעליה, משום שרבים נכנסים ויוצאים ובעל החנות לא יכול לשמור שלא יקחו אותה אחרים ועל כן לא קונה לו החנות, וכך נפסק בשו"ע חו"מ רס,ה וע"ש בש"ך סקי"ח. יש סברא גדולה לומר שמרכולים גדולים בימינו נחשבים חצר המשתמרת בשל סידורי האבטחה (מצלמות וכד'). בנוגע לשאלה- הנחת יסוד חשובה היא שהלוקח הקודם לא שכח בטעות את פרוסות הלחם ויהיה להן גדר אבידה, אלא נראה שזוהי 'אבידה מדעת' ולא היה בדעתו לקח אותן- כך נראה מדרך העולם. ממילא רק נותר לברר מי זוכה בהן מרגע שהפקירן הלוקח הקודם. כאמור לעיל, מרכולים גדולים נחשבים חצר המשתמרת, ואם כן זכה בהן בעל החנות, אלא שקרוב לודאי שבעל החנות מתייאש מפרוסות הלחם הנשארות במכונה, שהרי הן מתייבשות מהר וכן המכונה עוברת ניקוי מידי פעם והן מושלכות לאשפה (וכעין תמרי דזיקא המוזכרות בגמרא בבא מציעא בדף כב: שהבעלים מעיקרא מתייאשים מהן), ואם כן- הדין יהיה שכל הרוצה ליטלן יבוא ויטלן. אולם, ייתכן שיש לבעל החנות איזה שימוש בהן (לצורך חיות וכו'), או שיש לו הסכם עם אדם אחר שיזכה בפרוסות הנותרות. ולכן נראה שכדי להסיר ספק יש לשאול את בעל החנות. נעיר שגם כאשר זו רשת מרכולים, מנהל הסניף נחשב הבר-סמכא מצד הרשת להחלטות כאלה. מסקנה- יש לבקש רשות ממנהל הסניף לקחת את הפרוסות, ובדיעבד אם לקח-לא צריך להחזיר. כל הדין הנ"ל לא תלוי בקנייה שלך או שימוש במכשיר הפריסה. הרב ינון זמיר
שאלה: סיבוב שערים באבלות: אבי מורי נפטר לפני כחודש, האם מותר לי להשתתף בסיבוב שערים?
תשובה: לעניות דעתי לא.
שאלה: הפלגה באניה לאומן: אנו קבוצה שמעוניינים להגיע לאומאן באניה. החברה היא של גויים, כל עובדיה גויים. האניה תמשיך לנוע גם בשבת. העליה לאניה לא בשבת. אין נוסעים גויים באניה. מה הדין?
תשובה: לעניות דעתי מותר. להסבר מורחב של התשובה.
שאלה: מעשר כספים לאח שהוא בחור ישיבה: אני בחור ישיבה (הוריי משלמים לי על הישיבה) יש לי אחיות שרוצות להביא לי בתור בחור ישיבה את מעשר הכספים שלהם. א. האם הם יכולות? ב. במידה וכן, האם אני יכול להשתמש בזה לצרכיי הפרטיים (דהיינו לקנות למשל נעליים,ספרים,מזון)?
תשובה: בשביל מה נותנים את הכסף? בשביל שיהיה למקבל (בחור שלומד ואין לו הכנסה) דמי כיס להוצאות שוטפות. מוזכר בהלכה לא לתת את כל המעשר לקרובי משפחה, כי אז לא ישאר לשאר. לא יותר מחצי אחיותך יכולות לתת לך ואת היתרה יתנו לעניי העולם.
שאלה: כשרות מהודרת בשמן זית : אנו בד"כ מקפידים על קנייה בכשרות מהודרת, בסופר היה מבצע על שמן זית בכשרות רגילה, האם ניתן היה לקנות או שיש הבדל ברמת הכשרויות?
תשובה: השאלה בקניית שמן זית מהו ההכשר, מה מקור השגחה. לא משנה היכן אתה קונה. אם אתה קונה ברחוב אינך יודע ממי אתה קונה ומי השגיח ובסופר יש יותר סיכוי שזו השגחה ממוסדת. אם ביררת שההכשר נכון - הופרשו תרומות ומעשרות ולא עירבבו בשמן דברים האסורים באכילה - אין בעיה באכילה. אם יש ספק - אל תקנה.
שאלה: ברכה על רכב: אני רוצה בע"ה לקנות רכב שאינו חדש (יד שניה ומעלה), האם עלי לברך עליו ומה מברכים? מתי מברכים: בעת העברת הבעלות, בזמן נסיעה ראשונה וכו?
תשובה: אם יש לך שמחה בקניית הרכב יש לברך עליו. אם הרכב מיועד לאדם אחד בלבד הוא מברך עליו ברכת "שהחיינו" אולם אם זה רכב של משפחה או כמה אנשים מברכים "הטוב והמטיב". את הברכה יש לברך כשקונים, כלומר, זמן העברת הבעלות.
שאלה: מסננת לתה: בעקבות תשובה של הרב יואל פרידמן בדבר שימוש במסננת לתה נענע, שאלתי היא מה לעשות בשבת? שהרי מסננת אסורה, כיצד עלי לשטוף את עלי הנענע.
תשובה: א. הפתרון שהצענו לגבי שימוש בנענע שיש בה חשש של הימצאות חרקים הוא פתרון לימי השבוע. כאמור אפשר לבשל את הנענע ואח"כ לשים צמר גפן על מסננת ולסנן את הנוזל, באופן כזה שאם יש חרקים הם ישארו על הצמר גפן. ב. בשבת יש בעיה של בורר ולכן בוודאי שעדיף להכין את התה נענע מערב שבת, כלומר, לבשלו ולסנן אותו לפני שבת. ג. עם זאת, בדיעבד, אם לא הכינו את התה בערב שבת, יש פוסקים המתירים לעשות את הפעולה הנ"ל גם בשבת, שכן לא ברור שיש חרקים על הנענע ולכן זהו ספק פסיק רישיה והט"ז מקל בכך. בברכת התורה והארץ, הרב יואל פרידמן
שאלה: הלכה כמו הבעל?: לאחרונה מאוד מטריד אותי הדבר הבא: לאחרונה התחלתי יותר להקפיד על הלכות,לפני כן הייתי פשוט שומעת למה שבעלי אומר בין אם נשמע לי נכון ובין אם לא, התחלתי יותר לחשוב בעצמי מה נכון ומה לא נכון לעשות, והדבר מאוד מעצבן את בעלי, לדוג : בהלכות טהרה הוא מקל על דברים ללא שאלה של רב וזה מאוד מפריע לי, אך בדבר כזה אני מרגישה שאני לא יכולה ללכת נגד מה שאמר כיון שזה ייצור בעיה גדולה ב בית. האם באופן כללי אני אמורה להקשיב למה שבעלי אומר בענייני הלכה גם אם ידוע לי שזה לא נכון, ואם לא, האם במקרה שזה מערער בית אני כן אמורה לשמוע רק לו?
תשובה: ההלכה לא תלויה בבעלך. אם יש דברים שהם לא לפי ההלכה הם לא תלויים ברצון של בעלך. יש בהלכה מצבים מיוחדים שמתחשבים גם בנוגע למידת ה בבית. אולם הדבר דורש הדרכה מפורטת של רב הבקי בהלכה. בכל אופן לא צריך לחדד מחלוקות בתוך הבית. במה שנוגע לו אל תעירי לו. אולם במה שנוגע לך את יכולה לומר לו שיש לך צורך לשאול כיצד לנהוג. העיקרון הראשון הוא שאין כפייה אחד על השני. כל אחד צריך לכבד את השני. יש לך רצונות כפי שיש לו. את מבקשת שיכובדו הרצונות שלך. זהו המפתח ל בית כבוד הדדי. הבית לא יבנה טוב אם כל הזמן רק צד אחד יוותר על רצונתיו ועל כבודו. שני הצדדים צריכים לרצות ששני הצדדים יהיו מכובדים. אם בעלך אומר שזה פוגע לו באינטמיות אם את שואלת רב, היום יש פתרון פשוט לשאול באנונימיות דרך הטלפון או דרך האינטרנט.
שאלה: תפילת ערבים ונוצרים: למי הערבים והנוצרים מתפללים, ואם הם מתפללים להשם אז איזה תפילות השם יקבל שלנו או שלהם שהרי זו ניגודיות, ואם הם מתפללים להשם אז גם להם יהיה שכר למרות שיש להם רק 7 מצוות?
תשובה: יש להבדיל בין הנצרות שעליה הכריע רבנו הרמב"ם שהיא עבודה זרה ותפילתם היא דברי שוא אל אל לא יושיע, לבין האיסלם שהתקדם להבין את עניין אחדות האל. גם מוסלמי פונה אל בורא העולם. ואין בכך כל סתירה. גם גויים יכולים לפנות אל ה' אלוקי ישראל והוא ישמע את תפילתם. וכבר נביאינו חזו ש"ביתי בית תפילה יקרא לכל העמים". ובזמן שבית המקדש היה קיים היו מקבלים קרבנות נדבה גם מגוי. עם זאת לא כל תפילה מתקבלת. ודאי שאם מישהו מתפלל על דברים שהם נגד רצון ה' שתפילתו לא תתקבל, כגון מי שמתפלל שהקב"ה יעזור לו לפגוע באחרים, לגנוב או לרצוח. וכן מי שמתפלל נגד רצון ה' שעם ישראל יחזור לארצו ויבנה בה את חייו - תפילתו לא תתקבל. אבל אין בכל כדי לשלול את יכולתם של הגויים לפנות אל ה' בדברים השייכים אליהם או בדברים המשותפים לכל האומות. ומה משאנו מצווים ביותר מצוות מהם, ודאי זו זכות גדולה לנו, שכן הקב"ה נותן לכל אחד כוחות וכשרונות לעשות את מה שהוא מצפה ממנו, ואם מאיתנו הוא מצפה ליותר - ודאי שהוא גם נותן לנו יותר.
שאלה: מורה לנהיגה אשה: אני רוצה להתחיל ללמוד בעוד מספר שבועות שיעורי נהיגה. באיזור מגוריי יש מספר מורים שמלמדים נהיגה. נאמר לי ע"י תלמידים שכבר סיימו נהיגה על מורה (אשה) שהיא מצויינת ומלמדת מצוין. ונאמר לי גם שהמורים האחרים (הגברים) מלמדים פחות טוב ממנה. האם אפשר מבחינת ההלכה ללמוד אצל האשה? (מהסיבה שהיא מלמדת בצורה הכי טובה ע"פ ההמלצות שקיבלתי) נ.ב. אני יחסית חזק מבחינת משיכה לנשים וכו.
תשובה: מכיוון שאתה חזק ולא יהיו לך הירהורים אתה יכול. אין חשש של נגיעה ולא יחוד כי נוסעים ברחוב. למי שיש משיכה שלא ילמד אצל אישה.
שאלה: מרמה, גזל וגניבת דעת: מה המשמעות של מרמה וכן של קבלת דבר במרמה, האם זה בגדר של גזל רגיל? מה המשמעות של גניבת דעת? וכמובן, איך עושים תשובה על כל אלו, הן במקרים של ממון, שהרי הממון עבר בהסכמה ובידיעה, והן במקרים של מידע?
תשובה: 1) בקבלת דבר במרמה יש להבחין בין המקרים השונים: א- הונאה במחיר החפץ. ב- מכירת חפץ בזכות שהקונה חושבו לטוב, למרות שעל פי האמת החפץ גרוע. בשני המקרים קיבל המוכר את דמי החפץ במרמה, אלא שבמקרה הראשון יהיה נכון לדון מצד איסור ההונאה שבתורה, בפרשת בהר, ואילו במקרה השני האיסור הוא משום גזל. הסיבה להבחין בין המקרים הוא שבאונאת דברים נותן הקונה את הת מרצונו, ואין בכך שום גזל שהרי יכול לברר את ערכו של החפץ, אולם כאמור אסרה זאת התורה באיסור אונאה. המקרה השני הוא מקרה של מקח בטעות, וא"כ נכון לומר שהטעיית הקונה כמוה כגזל משום שהמוכר מקבל את כספו של הקונה על סמך שהחפץ הוא טוב למרות שלפי האמת הוא גרוע. שורשו של איסור ההונאה הוא מצד האיסור לצער את חבירו, שכן כתוב בתורה "ולא תונו איש את אחיו" ופירש רש"י "שלא יקניטנו.", ולכן נכון להסביר גם את איסור הונאת הממון שמצערו בכך ששילם יותר מן הראוי. אומנם מן הראוי להעיר שהגמרא בתחילת פרק איזהו נשך השוותה בין האיסור גזל לאיסור הונאה, ולכן יש מקום לדון בשאילה האם לאחר שאסרה התורה את ההונאה חזר האיסור להיות איסור גזל ממון. משמעותם של דברים היא שיש שאמרו שהחובה להשיב את דמי ההונאה נובעת ממה שנאמר בגזל "והשיב את הגזילה", ואילו אחרים סוברים שהחובה נלמדת לח ממקום אחר, ואם כן זהו חידוש מיוחד של התורה שיש להשיב את ההונאה למרות שניתן ברצון!. (ממפרשי הטור נראה שזהו כגזל רגיל.) לאור הנ"ל מחוור העניין שבשני המקרים חלה חובת השבה למרות שהיתה הסכמה. (וחשוב להעיר שפרטי ההשבה יש דינים שונים, וכאן רק היתה התייחסות עקרונית לנושא.) 2) מקור האיסור של גניבת דעת נלמד מן הגמ' בחולין צ"ד, כאשר מדברי רש"י במקום יוצא שאיסור זה הוא כאשר עושה לו דבר שנראה כדבר גדול, ובעקבות כך מחזיק לו השני טובה. נראה ששורש האיסור הוא מדיני גזל, שכן החזקת הטובה גורמת לשני לתת לראשון מתנה בהמשך הימים וזאת על סמך טעות. ויש לעיין בחובת ההשבה. אומנם חשוב להעיר שיש איסור לרמות את חבירו בדברים בעלמא, ראשית משום "מדבר שקר תרחק," ושנית משום איסור הונאת דברים, שפירושו לצער את חבירו ע"י דיבור. הרב חננאל פאטשינו.
שאלה: הסרת שיער באבילות: האם אבל תוך 30 יום (לא על אביו ואימו) מותר לו להסיר את שיער בין הגבות? השאלה היא, האם אפשר לומר שעל שיער זה לא הייתה התקנה או כמו שהתירו לאישה להוריד כל שיער אחרי השבעה (משום גנאי או סיבה אחרת) האם גם פה יהיה מותר אם יש גנאי לאדם מכך?
תשובה: עד שלושים יום דיני אבלות נוהגים אצל כולם. מה שהתירו אצל אישה זה כדי שלא תתגנה על בעלה - לא שייך כאן. על שלושים יום צריך להקפיד - זו אבלות כללית.
שאלה: מצוות לקטן : אומרים שהעבירות של הילד מתחת לגיל מצוות לא נחשבות, האם גם המצוות?
תשובה: לא שעבירות של קטן אינן נחשבות אלא שאין מענישים את הקטן אבל אם עושה דבר טוב מדוע שלא יקבל שכר? "אין הקב"ה מקפח שכר כל בריה". נכון ששכרו כמי שאינו מצווה ועושה.
שאלה: שם המשיח מנחם בן עמיאל: מאיזה מקור יודעים על השם מנחם בן עמיאל כמשיח?
תשובה: עיין בפרקי דרבי אליעזר פרק י"ט ובביאור הרד"ל עליו, שמביא מקורות נוספים ומחלוקת האם הוא משיח בן יוסף או משיח בן דוד.
שאלה: בישול בקופסת שימורים: מה הדין לגבי שריפה של טונה וכלל הבישולים בתוך קופסת השימורים עצמה (שלא הטבלתי), והאם טונה שמיוצרת בארץ מותר?
תשובה: אם עדיין לא הוצאת את המאכל מהקופסה ואתה רוצה לחמם את הקופסה עם המאכל, מותר לעשות כן גם בלי טבילה כיוון שאין זה אלא שימוש ארעי. אך אם אתה משתמש בקופסת שימורים ריקה לבישול מאכלים שונים, יש צורך להטביל קודם לכן.
שאלה: קשר בן דתי לחילוניה: יש לי סוג של חברה חילונייה, אני לא יודע עם הקשר הזה הוא טוב לי וחשבתי על זה רבות. אתמול היא אמרה לי שמתוך הקשר שלנו היא החליטה להתחיל לקיים מצוות כמו שמירה בין בשר לחלב ועוד כמה מצוות מאד בסיסיות. האם עלי להמשיך לקיים את הקשר הזה?
תשובה: אף על פי שיתכן שיש לקשר השפעה עליה לטובה הקשר הזה לא רצוי. בגילך אתה צריך להתמלא בתורה ועדין לא לעסוק בקירוב רחוקים.
שאלה: שמחה על מות אויבינו: הרב כתב בתשובה שאין עניין לעשות "שמחה" על מות אויבים, ושאלתי היא: מדוע אין לעשות שמחה על מות האויבים, הרי מוזכרים במקורות הרבה פעמים שמחה לאחר מות האויב, כגון "ישמח צדיק כי חזה נקם פעמיו ירחץ בדם הרשע:" (תהלים נח, יא)? וחוץ מזה, האם אין הריגת ישראל וצחוק עליהם חילול ה? ולכן אם אנחנו נשמח על הנקמה בהם נביא לקידוש ה וחיזוק האמונה בה בתוך עם ישראל, שעם ישראל, העם הנבחר, עם ה, חי וקיים ומנצח את אויביו ושמח על כך? מדוע, אם כן, אין זה מצווה לשמוח ולרקוד על דם אויבינו, משטיננו וכל הפוגעים בנו?
תשובה: לעתיד לבוא כתוב "באבוד רשעים רינה", כשיהיה התיקון המושלם. היות ועדיין התיקון איננו מושלם השמחה היא לא שלמה. באופן פרטי אם שונאים גדולים הלכו צריך להודות לה', כמו בזמן שתלו את המן. ודאי שיש עניין בשמחה. אנחנו לא מבליטים אותה כי העיקר אצלנו זו ההצלה שלנו ולא חיסול הרשעים. אין בזה מצוה, זה נראה לי מוגזם.
שאלה: ברכה על מלוחייאה: מה מברכים על מאכל בשם מלוחייאה? המאכל הינו מאכל מצרי ומזכיר את החורש הפרסי. המאכל הינו מרק אשר עיקרו הוא עלים ששמם מלוחאייה שהם מתובלנים מעט.
תשובה: על פי מה שבררתי, המלוחייה הוא ירק שאוכלים את עליו והוא אינו רק לטעם. על פי זה, ברכתו "האדמה". (שמעתי מפי הרב חיים כץ). אם אוכלים אותו בתערובת עם אורז או בשר יש לדון לפי מה עיקר וטפל.
שאלה: מסירת כלב לסירוס: הרב הזכיר בא מתשובותיו פתרון בכלב חולה "למסור לגוי שימסור לגוי אחר שיסרס את החיה". האם יוכל הרב לברר את הגדרים בזה: האם מספיק למסור למזכירה שתמסור לרופא, אם לא, וצריך שהגוי יביא אותו למרפאה של הוטרינר, האם היהודי הבעלים יכול ללוות אותו? מה לגבי הת? האם אפשר לסמוך על פתרון זה גם לגבי כלב בריא שנשך כלבה ופצעה, והמליצו לסרסו כדי להרגיעו?
תשובה: ראה בבא מציעא צ ב, ושו"ע אבן העזר סימן ה'.
שאלה: מסכת בידך: הרב כתב לי שכשארגיש שמסכת אחת בידי כדאי שאעבור למסכת אחרת. כיצד אדע ש"מסכת אחת בידי"? שנית, אני מרגיש שבחופש קצת יורד לי החשק ללמוד מדוע זה ואיך אפשר לגרום לחשק בלימוד?
תשובה: אתה יכול ללכת לרב ולבקש שיבחן אותך. לחילופין אתה יכול בעצמך לחזור בעל פה ולראות שאתה יודע את הנושאים של כל הדפים שיש במסכת שלמדת.
שאלה: הודעה על פעולות בשבת: אני מדריך בתנועת אריאל. אצלנו הפעולה שבשבת נגמרת לפני סוף שבת (כדי לאפשר לאכול סעודה שלישית). האם מותר לי להודיע בשבת לחניכים שלי על פעולה שאני אעשה להם ביום חול בשבוע?
תשובה: אם בפעולה זו ייעשו דברים האסורים להעשות בשבת - אין להודיע כיוון שזו הכנה מקודש לחול. אבל אם תאורטית אפשר לעשות את הפעולה בשבת מבחינה הלכתית, ומטעמים אחרים היא מתקיימת ביום חול, מותר להודיע עליה בשבת.
שאלה: מדרשים ומעשיות התלמוד: האם תוכל להמליץ על ספרים שמבארים ומסברים קצת יותר לעמוק את המדרשים על התורה ואגדות התלמוד.
תשובה: על התורה יש חומש עם פרוש תורה תמימה על מדרשי ח. על האגדות שבגמרא יש את פירוש המהרש"א בסוף הגמרא. בספר עין יעקב ליקט את האגדות שמופיעות בגמרא והביא עליהם פירושים מרבנים שונים. יש ביאורים על הש"ס של המהר"ל וכן עין אי"ה של הרב קוק. וכן הספר "בן יהוידע" של ה"בן איש חי".
שאלה: מחיקת פסוקים שעל סידן: האם מותר לרשום עם עט על בד סדין, פסוקי תהילים, אין עוד מלבדו וכדומה, שאחר כך מכבסים אותו והכיתוב יורד?
תשובה: כל עוד שאין שם שם ה' מותר.
שאלה: תפילה על הולד: שמעתי שאם אשה הרה מפילה את ולדה, הרי זה נשמה שהיתה צריכה תיקון ובחודשים שהייתה ברחם האשה זה התיקון שלה. אם הדבר כך, האם תפילה על שמירת הולד היא לא תפילת שווא, הרי אם תיקונו להיות מספר חודשים ברחם ולא להגיח לעולם מה זה יעזור שמתפללים? ואם התיקון של הנשמה יהיה ע"י מהלך בעולם הזה הרי שממילא יוולד ולא יפול. אני מבינה מדוע להתפלל שהעובר יהיה בריא אך האין זאת מיותר להתפלל שיחזיק מעמד?
תשובה: צריך לדעת שאין רק דרך אחת לתקן, ובוודאי שהתפילה יכולה להועיל הרבה שבמקום שהתיקון יהיה בצורה של מיתה והפלה, התיקון יהיה בצורה של חיים ובניין. אלא שלא תמיד התפילה מספיקה, ולעיתים קורה שאשה מפילה. ודאי אין זה באשמתה ולא בגלל שהיא לא התאמצה בתפילה מספיק אלא בגזירה אלוקית. אך כל עוד יש סיכוי אנו מתפללים לקב"ה שיתן לנו הזדמנות לבנות ולתקן על ידי חיים של תורה ומצוות. אולם דבר זה אינו העיקר. צריך לדעת שאנו לא מנהלים את חיינו על בסיס חשבונות של נשמות, שנעלמו מאיתנו. לא לחינם הקב"ה העלים מן האדם את הידיעה הזו: איזה נשמה צריכה תיקון על ידי הפלה ואיזו על ידי מיתה ח"ו וכד'. אנחנו צריכים לחיות על פי הדרכת התורה, ולא על פי חשבונות של העולם הבא. ועל כך נאמר שאין לו לדיין (כלומר, לאדם שצריך להחליט כיצד לנהוג) אלא מה שעיניו רואות. ועל פי ראייה שלנו, כאן בעולם הזה, אנחנו משתדלים לעשות את הטוב ביותר, אם בתפילה ואם באמצעים רפואיים ואם בדרכים אחרות. התורה מצווה אותנו לא לעמוד על דם רעינו, ולסייע לו בכל מה שנוכל, בלי לחשוב שאם הוא לא צריך תיקון אז הוא ינצל ממילא, ואם זהו תיקונו אז מעשינו לא יועילו. להפך. הקב"ה רוצה שאנו מצידינו נעשה הכל שהחיים ינצלו. וה' יעשה את הטוב בעיניו.
שאלה: חובה להשקיע בהילת שוהם?: הנני משקיע סכום כסף בחברת הילת שוהם, המתמחה בהשקעות לציבור הדתי מבלי לעבור על איסורים העלולים להיווצר מהשקעות (חילול שבת, רבית וכו ). האם גם במצב של היום, שהשוק לא יציב ונגרם הפסד, יש ענין להמשיך ולהשקיע דוקא שם או שמותר להשקיע בבנ,ק שכן שם אין לך מושג איזה שימוש עושים בכסף שלך?
תשובה: אין ליהנות מחילול שבת ואין להלוות בריבית גם במקום שיש הפסדים.
שאלה: יין מגולה לקידוש: האם מותר לקדש על יין שהיה מגולה כמה שעות והוסיפו עליו מבקבוק יין סגור?
תשובה: אין אפשרות לתקן יין מגולה על-ידי הוספת יין מבקבוק סגור. יש לציין, שלא כל יין נחשב ליין מגולה. יין שעמד פחות מעשרים דק' אינו נחשב ליין מגולה. (מפי הגר"ד ליאור שליט"א) הרב אלחנן לוין
שאלה: שכחתי יעלה ויבוא בראש חודש: התפללתי היום שחרית ובתפילת שמונה-עשרה שכחתי יעלה ויבוא. ובכלל שכחתי מזה. אבל אמרתי הלל והכל, חוץ מיעלה ויבוא בתפילת-שמונה עשרה של שחרית. מה עלי לעשות?
תשובה: מי ששכח יעלה ויבא בתפילה צריך לחזור ולהתפלל שוב תפילת שחרית אף אם אמר כבר הלל. אם התפללת מוסף יש מחלוקת האם צריך לחזור ולהתפלל או אין חוזרים, ולהלכה פסק ערוך השולחן (אורח חיים סימן תכב) שאין לחזור ושכדאי להתפלל מנחה פעמיים ולומר לפני התפילה השניה שאם צריך לחזור הרי זה לשם חובה ואם לא הרי תפילה זו היא תפילת נדבה.
שאלה: גרטל כהכנה לתפילה : אני יודע שאין חיוב בימינו להיות עם גרטל בתפילה. אם אני רוצה לשים גרטל במקום שאין הרבה ששמים גרטל זה ר או שיש בעיה של יוהרה? נ.ב אני יודע שממשנה ברורה כותב שלא צריך בימינו גרטל אלא זה מנהג חסידות, אך ידוע שהוא שם גרטל.
תשובה: העיקר להתפלל בכוונה. ולזה צריך להקדיש את מירב המאמץ. אם רבותיך לא הולכים עם גרטל אל תלך עם גרטל. קודם תגיע למעלת רבותיך אחר כך תוסיף מעלות נוספות יש סדר בעליה בקודש.
שאלה: פירות ללא השגחה: אמי קנתה פירות מחנות שאין לה תעודת כשרות. מה דינם של הפירות, האם ניתן לאכול אותם?
תשובה: בדיעבד נראה שלעניין ערלה ברוב הפירות הרגילים אין כמות גדולה של ערלה, אלא א"כ זה משהו מיוחד וחדשני שיש בו כמויות גדולות של ערלה, אולם פירות רגילים כמות הערלה היא פחות מ 50, וכידוע הגרע"י שליט"א הקל ברוב היתר, ועל כן בשעת הדחק אפשר להקל. לעניין שמיטה, הרי שאפשר לנהוג קדושת שביעית, שמא זה ממקום שלא מכר את אדמתו, ולעניין שמור ונעבד אנו מקילים בשביעית, שזה לא אוסר את הפירות. לעניין תרומות ומעשרות, אפשר להחמיר שמא אלו פירות היתר מכירה שנלקטו על ידי יהודים, ואם כן, אפשר להפריש בלא ברכה. העולה אם כן, שינהג קדושת שביעית, יפריש תרומות ומעשרות בלא ברכה. ולעניין ערלה לא יכול לתקן, אבל יכול לסמוך על כך בפירות שאין רוב ערלה. בברכת התורה והארץ, הרב יהודה הלוי עמיחי
שאלה: זמן תפילה: אני מתפלל בבית כנסת ושמה מתפללים שחרית בשעה 5:40 איפשהו. זה ר, אפשר להתפלל בזמן הזה?
תשובה: היום הנץ הוא בשעה 5:40 ולכן אפשר להתפלל בשעה זו אבל כשהנץ יתאחר יותר ויגיעו לתפילת שמונה עשרה לפני הנץ רצוי שלא להתפלל במניין זה אלא אם כן אין לך ברירה, כגון: שאתה ממהר לעבודה ולא תספיק להתפלל אחרי הנץ וכד'.
שאלה: הכשר במשחה לפנים : אני צורך משחה לפנים שעוזרת לעור פני ועושה אותם חלקות, איני יודע אם מוצר זה כשר. האם יש צורך בהכשר?
תשובה: אין צורך בהכשר מכיוון שהשימוש חיצוני, אמנם בשבת אין למרוח.
שאלה: מכירת תשמיש קדושה נוצרים: אני סוחר בתכשיטים ומבקש לדעת, האם מותר למכור תשמישי קדושה לא יהודיים לגויים?
תשובה: תלוי מה אתה מוכר. שתי וערב אסור למכור למרות שזו לא עבודה זרה. כל מה שקשור לפולחן שלהם אין לסחור בו. זה לא דבר שאסור ממש, רק מזכיר את העבודה זרה, אם אדם ימצא שתי וערב יכול להתיך את זה ולהשתמש. בארץ אין צורך להתיר דברים כאלה. אין לסחור באביזרייהו של עובדי עבודה זרה אך קשה לומר שיש בזה איסור.